
Kasutusloa andmine (Rõõmu tn 46)
1. ASJAOLUD JA MENETLUSE KÄIK
29.11.2016.a. Narva Linnavalitsuse korralduse vastuvõtmiseks laekus kasutusloa taotlus (linnavalitsuse dokumendiregistris nr 12097) Rõõmu tn 46 kinnistul (katastritunnus 51107:013:0011) olemasoleva aiamaja (ehitisregistri kood  120804057)  püstitamiseks koos auditiga (töö nr 1-10/16, UÜ Balt Ehitusprojekt). Ehitusseadustiku ja planeerimisseaduse rakendamise seaduse § 28 lg 1kohaselt enne 2003. aasta 1. jaanuarit ehitatud ehitisele võib anda ehitus- või kasutusloa või lugeda ehitamine või ehitise kasutamine teavitatuks, lähtudes ehitusseadustikus sätestatust ja arvestades käesolevast paragrahvist tulenevaid erisusi. Sama paragrahvi lg 6 kohaselt ehitise ohutuse hindamisel võetakse aluseks ehitusprojekt. Ehitusprojekti puudumisel tehakse ehitise ohutuse hindamiseks ehitise audit. Ehitise audit asendab loa- või teavitamismenetluses ehitusprojekti. Esitatud auditi kokkuvõtte kohaselt „Ehitis vastab tugevuse ja tuleohutuse nõuetele. Välise tulekustutuse mahutitepaigaldamist soovitatakse teha aiandusühistu poolt kollektiivselt“.

Ehitusseadustiku § 52 lg 1 alusel kandis järelevalve osakond 06.12.2016 asuva aiamaja  kasutusloa taotluse andmed ehitisregistrisse (menetluse nr 84658) ning  genereeris kasutusloa taotluse eelnõu, mis suunati ehitusseadustiku § 54 lg 6 kohaselt ehitisregistri kaudu Päästeametile. Kasutusloa menetlus toimus ehitisregistri elektroonilises keskkonnas. Esitatud dokumentides on avastatud puuduseid ning ehitisregistri elektroonilise keskkonna kaudu audit koos ehitusdokumentatsiooniga on mitu korda tagastatud puuduste kõrvaldamiseks. 06.10.2017 lõplikult kõrvaldatud puudustega ehitusdokumentatsioon on ehitisregistri elektroonilises keskkonnas omaniku poolt tagastatud. Päästeamet ehitisregistri kaudu kooskõlastas kasutusloa taotluse eelnõu kasutusloa väljastamiseks märkusega „Hoone vastab olulistele tuleohutusenõuetele, kuid toome märkusena välja, et hoonel puudub väliseks tulekustutuseks vajalik vesi.“
Rõõmu tn 46 kinnistu vastavalt Narva Linnavalitsuse 06.05.1998 korraldusele nr 567-k „AÜ Radost piiride ja pindala kinnitamine“ kuulub AÜ Radost üldpindala koosseisu. 

Aastaringselt tule kustutamiseks veevõtu võimalus AÜ-s Radost puudub.

AÜ Radost on asutatud eelmise sajandi 80-ndate aastate lõpus, umbes 30 aasta jooksul on AÜ Radost territooriumil ehitatud ja kasutatud nii aiamaju kui ka teisi majandusehitisi.    

Tuletõrje veevõtukoha aastaringse kasutamise probleemi lahendamine vastavalt nõudmistele ei ole Rõõmu tn 46 kinnistu omaniku kohustus.

Seega ehitusseadustiku § 55 kohaselt kasutusloa andmisest keeldumise põhjused puuduvad ning aiamajale  võib anda kasutusloa.

2.   ÕIGUSLIKUD ALUSED
2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2.   Narva Linnavalitsuse Arhitektuuri- ja Linnaplaneerimise Ameti põhimääruse §9  lõike 2 kohaselt ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3.  OTSUS

Anda kasutusluba  Rõõmu tn 46 kinnistule püstitatud olemasoleva aiamajale (ehitisregistri kood  120804057).  
4. RAKENDUSSÄTTED

4.1. Korraldus jõustub seadusega sätestatud korras. 

4.2.  Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

